CELEX: 32019D0609
Language: hu
Date: 2019-04-11 00:00:00
Title: A Bizottság (EU) 2019/609 végrehajtási határozata (2019. április 11.) a 2014/709/EU végrehajtási határozatnak az afrikai sertéspestis kimutatására irányuló kórokozó-azonosítási vizsgálat, a sertéseknek a mellékletben felsorolt területeken keresztül történő átszállítása, valamint a határozat alkalmazhatósága tekintetében történő módosításáról (az értesítés a C(2019) 2739. számú dokumentummal történt) (EGT-vonatkozású szöveg.)

15.4.2019   
               
               
                  HU
               
               
                  Az Európai Unió Hivatalos Lapja
               
               
                  L 104/92
               
            
         A BIZOTTSÁG (EU) 2019/609 VÉGREHAJTÁSI HATÁROZATA
         (2019. április 11.)
         a 2014/709/EU végrehajtási határozatnak az afrikai sertéspestis kimutatására irányuló kórokozó-azonosítási vizsgálat, a sertéseknek a mellékletben felsorolt területeken keresztül történő átszállítása, valamint a határozat alkalmazhatósága tekintetében történő módosításáról
         
            
               (az értesítés a C(2019) 2739. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (3) és különösen annak 4. cikke (3) bekezdésére,
         mivel:
         
                     (1)
                  
                  
                     A 2014/709/EU bizottsági végrehajtási határozat (4) járványügyi intézkedéseket ír elő az afrikai sertéspestissel kapcsolatban a mellékletében felsorolt tagállamokban vagy tagállami területeken (a továbbiakban: az érintett tagállamok). Az említett végrehajtási határozat a házisertések és sertéstermékek szállítmányainak, valamint a vadon élő sertések és vadon élő sertésekből származó termékek szállítmányainak a mellékletében felsorolt területekről történő feladása tilalmáról rendelkezik. Az afrikai sertéspestis terjedésének megelőzésének érdekében meghatároz egyéb szabályokat is, többek között a tagállamokra vonatkozó információszolgáltatási kötelezettséget. A 2014/709/EU végrehajtási határozatban előírt állategészségügyi védőintézkedések a 2002/60/EK tanácsi irányelvben (5) meghatározott intézkedésekkel párhuzamosan alkalmazandók, és céljuk az afrikai sertéspestis terjedése elleni, különösen uniós szintű küzdelem.
                  
               
                     (2)
                  
                  
                     A 2014/709/EU végrehajtási határozat az élő sertéseknek az említett végrehajtási határozat mellékletében felsorolt bizonyos területekről történő feladásának tilalma alóli eltéréseket is megállapít, bizonyos feltételekkel.
                  
               
                     (3)
                  
                  
                     A betegség korai azonosítására az afrikai sertéspestis kimutatására irányuló kórokozó-azonosítási vizsgálat (azaz a vírusgenomnak az afrikai sertéspestis tekintetében illetékes uniós referencialaboratórium meghatározása szerinti polimeráz láncreakcióval való kimutatása) a leghatékonyabb eszköz, amint azt a betegség Unión belüli járványügyi helyzete terén szerzett tagállami tapasztalatok is mutatták, és az Európai Élelmiszerbiztonsági Hatóság (EFSA) 2017. március 23-án közzétett, a balti országokban és Lengyelországban előforduló sertéspestis járványügyi elemzéséről szóló tudományos jelentése, az EFSA 2017. november 8-án közzétett, a balti államokban és Lengyelországban előforduló sertéspestis járványügyi elemzéséről szóló tudományos jelentése, valamint az EFSA 2018. november 29-én közzétett, az Európai Unióban előforduló sertéspestis járványügyi elemzéséről szóló tudományos jelentése (6) is alátámasztotta. Ennek megfelelően a 2014/709/EU végrehajtási határozat által jelenleg előírt laboratóriumi vizsgálat helyébe az afrikai sertéspestis kimutatására irányuló kórokozó-azonosítási vizsgálatnak kell lépnie. Ezért az említett végrehajtási határozat 3. és 8. cikkét ennek megfelelően módosítani kell.
                  
               
                     (4)
                  
                  
                     Amennyiben bizonyos, a 2014/709/EU végrehajtási határozatban megállapított állategészségügyi feltételek végrehajtásra kerültek, és megfelelően betartják azokat, az élő sertéseknek a 2014/709/EU végrehajtási határozat mellékletének II. részében felsorolt területekről egy másik tagállamnak az említett melléklet II. vagy III. részében felsorolt területére történő feladása, amelynek során a szállítás a mellékletben már felsorolt szomszédos területeken, tehát egy olyan összefüggő területen keresztül történik, amelyen az afrikai sertéspestis miatt korlátozások vannak érvényben, nem jár a vírus további terjedésének kockázatával, mivel a sertéseket csakis korlátozás alatt álló területeken keresztül szállítják. Ezért az ilyen kereskedelemre vonatkozóan nem szükséges előírni az árutovábbítás szerinti tagállamok és a rendeltetési hely szerinti tagállam illetékes hatóságai általi jóváhagyást, és a származási hely szerinti tagállam bizonyos, a Bizottság és a többi tagállam számára való információszolgáltatási kötelezettségei is megszűnnek. Következésképpen a 2014/709/EU végrehajtási határozat 3. cikkének (4) bekezdését ennek megfelelően módosítani kell.
                  
               
                     (5)
                  
                  
                     A 2014/709/EU végrehajtási határozatban előírt intézkedések alkalmazási időtartamának meghatározása során figyelembe kell venni az afrikai sertéspestis epidemiológiáját és az afrikai sertéspestistől mentes státusz visszanyeréséhez előírt időtartamot, az Állategészségügyi Világszervezet Szárazföldi Állatok Egészségügyi Kódexe afrikai sertéspestisre vonatkozó fejezetének megfelelően. Ezért tekintettel az Unióban és a szomszédos harmadik országokban fennálló jelenlegi járványügyi helyzetre, valamint a betegség elleni küzdelemhez szükséges erőfeszítésekre, ugyanakkor a kereskedelem szükségtelen korlátozása nélkül, a 2014/709/EU végrehajtási határozat alkalmazási időszakát 2021. április 21-ig meg kell hosszabbítani. Ez az időpont figyelembe veszi az állatbetegségek esetére védintézkedéseket előíró, és 2021. április 21-étől alkalmazandó (EU) 2016/429 európai parlamenti és tanácsi rendelet (7) alkalmazásának kezdőnapját. A jelenlegi afrikaisertéspestis-járványra tekintettel fontos az e betegség elleni uniós szintű intézkedések folyamatosságának biztosítása.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2014/709/EU végrehajtási határozat a következőképpen módosul:
            
                        1.
                     
                     
                        A 3. cikk a következőképpen módosul:
                        
                                    a)
                                 
                                 
                                    a 2. bekezdés helyébe a következő szöveg lép:
                                    
                                                „2.
                                             
                                             
                                                a sertéseken a szállítást megelőző 7 napos időszakban az afrikai sertéspestis kimutatására irányuló kórokozó-azonosítási vizsgálatokat végeztek az e határozat 1. cikkének második bekezdésében említett, az afrikai sertéspestis felszámolására vonatkozó tervben meghatározott mintavételi eljárásoknak megfelelően vett mintákon, amely negatív eredményt adott, és egy hatósági állatorvos a sertések elszállítása előtti 24 órás időszakban az afrikai sertéspestisre irányuló klinikai vizsgálatot végzett minden sertésszállítmányon a 2003/422/EK bizottsági határozat (*1) melléklete IV. fejezetének A. részében meghatározott ellenőrzési és mintavételezési eljárásoknak megfelelően; vagy;
                                             
                                          
                                       (*1)  A Bizottság határozata (2003. május 26.) az afrikai sertéspestis diagnosztikai kézikönyvének jóváhagyásáról (HL L 143., 2003.6.11., 35. o.).”;"
                        
                                 
                              
                                    b)
                                 
                                 
                                    a 3. bekezdés a következőképpen módosul:
                                    
                                                i.
                                             
                                             
                                                az a) pont ii. alpontja helyébe a következő szöveg lép:
                                                
                                                            „ii.
                                                         
                                                         
                                                            tartalmazott egy, a 2003/422/EK határozat melléklete IV. fejezetének A. részében meghatározott ellenőrzési és mintavételezési eljárásoknak megfelelően a gazdaságban lévő sertéseken lefolytatott klinikai vizsgálatot;”;
                                                         
                                                      
                                          
                                                ii.
                                             
                                             
                                                a b) pont helyébe a következő szöveg lép:
                                                
                                                            „b)
                                                         
                                                         
                                                            amely eleget tesz az illetékes hatóság által az afrikai sertéspestisre vonatkozóan megállapított biológiai biztonsági követelményeknek, és biztosítja, hogy minden héten, minden egyes termelési egységben legalább az első két 60 napnál idősebb elhullott sertés esetében sor kerül az afrikai sertéspestis kimutatására irányuló kórokozó-azonosítási vizsgálatra, a 2003/422/EK határozat mellékletének V. fejezetében a minták összegyűjtésére és szállítására megállapított általános eljárásoknak és kritériumoknak megfelelően;”;
                                                         
                                                      
                                          
                              
                                    c)
                                 
                                 
                                    a 4. bekezdés a) és b) pontja helyébe a következő szöveg lép:
                                    
                                                „a)
                                             
                                             
                                                a sertésekre teljesülnek más, megfelelő állategészségügyi garanciák, mivel azon kockázatelemzések eredménye alapján, amelyeket a származási hely szerinti tagállam illetékes hatósága az afrikai sertéspestis terjedése ellen hozott intézkedésekkel kapcsolatban végez, és amelyet az árutovábbítás helye és a célállomás szerinti tagállamok illetékes hatóságai a sertések szállítását megelőzően jóváhagyott, megfelelőnek bizonyulnak; ugyanakkor az árutovábbítás helye és a célállomás szerinti tagállamok illetékes hatóságai általi jóváhagyás nem követelmény, amennyiben a sertések származási helye, az árutovábbítás helye és a célállomásuk helye a mellékletben felsorolt olyan területek, amelyek összefüggő területet alkotnak, és ezáltal biztosítva van, hogy a sertéseket csakis olyan területeken át szállítják, amelyek szerepelnek a mellékletben.
                                             
                                          
                                                b)
                                             
                                             
                                                a származási hely szerinti tagállam haladéktalanul tájékoztatja a Bizottságot és a többi tagállamot az a) pontban említett állategészségügyi garanciákról és illetékes hatóságok általi jóváhagyásról, és jóváhagyja az említett állategészségügyi garanciákat teljesítő gazdaságok jegyzékét; ugyanakkor ez a származás szerinti tagállam általi információszolgáltatás nem követelmény, amennyiben a sertések származási helye, az árutovábbítás helye és a célállomásuk helye a mellékletben felsorolt olyan területek, amelyek összefüggő területet alkotnak, és ezáltal biztosítva van, hogy a sertéseket csakis olyan területeken át szállítják, amelyek szerepelnek a mellékletben;”
                                             
                                          
                              
                  
                        2.
                     
                     
                        A 8. cikk (2) bekezdése a következőképpen módosul:
                        
                                    a)
                                 
                                 
                                    a b) és a c) pont helyébe a következő szöveg lép:
                                    
                                                „b)
                                             
                                             
                                                olyan gazdaságból származnak, amely eleget tesz az illetékes hatóság által az afrikai sertéspestisre vonatkozóan megállapított biológiai biztonsági követelményeknek, és biztosítja, hogy minden héten, minden egyes termelési egységben legalább az első két 60 napnál idősebb elhullott sertés esetében sor kerül az afrikai sertéspestis kimutatására irányuló kórokozó-azonosítási vizsgálatra, a 2003/422/EK határozat mellékletének V. fejezetében a minták összegyűjtésére és szállítására megállapított általános eljárásoknak és kritériumoknak megfelelően;
                                             
                                          
                                                c)
                                             
                                             
                                                a sertéseken a szállítást megelőző 7 napos időszakban az afrikai sertéspestis kimutatására irányuló kórokozó-azonosítási vizsgálatokat végeztek az e határozat 1. cikkének második bekezdésében említett, az afrikai sertéspestis felszámolására vonatkozó tervben meghatározott mintavételi eljárásoknak megfelelően vett mintákon, amely negatív eredményt adott, és egy hatósági állatorvos az élő sertések elszállítása előtti 24 órás időszakban az afrikai sertéspestisre irányuló klinikai vizsgálatot végzett minden sertésszállítmányon a 2003/422/EK határozat melléklete IV. fejezetének A. részében meghatározott ellenőrzési és mintavételezési eljárásoknak megfelelően; vagy”;
                                             
                                          
                              
                                    b)
                                 
                                 
                                    a d) pont ii. és iii. alpontjának helyébe a következő szöveg lép:
                                    
                                                „ii.
                                             
                                             
                                                tartalmazott egy, a 2003/422/EK határozat melléklete IV. fejezetének A. részében meghatározott ellenőrzési és mintavételezési eljárásoknak megfelelően lefolytatott klinikai vizsgálatot és mintavételezést;
                                             
                                          
                                                iii.
                                             
                                             
                                                vizsgálta a 2002/60/EK irányelv 15. cikke (2) bekezdése b) pontjának második, negyedik, ötödik, hatodik és hetedik francia bekezdésében előírt intézkedések tényleges alkalmazását.”
                                             
                                          
                              
                  
                        3.
                     
                     
                        A 21. cikkben a „2019. december 31-ig” időpont helyébe a „2021. április 21-ig” időpont lép.
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. április 11-én.
            
               
                  a Bizottság részéről
               
               Jyrki KATAINEN
               
                  alelnök
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  HL L 18., 2003.1.23., 11. o.
         
         
            (4)  A Bizottság 2014/709/EU végrehajtási határozata (2014. október 9.) az egyes tagállamokban előforduló afrikai sertéspestissel kapcsolatos járványügyi intézkedésekről és a 2014/178/EU végrehajtási határozat hatályon kívül helyezéséről (HL L 295., 2014.10.11., 63. o.).
         
            (5)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).
         
            (6)  EFSA Journal 2017;15(3):4732; EFSA Journal 2017;15(11):5068; EFSA Journal 2018;16(11):5494.
         
            (7)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).